קלוטיאפין

קלוטיאפין (Clotiapine) היא תרופה אנטי פסיכוטית טיפוסית ממשפחת הדיבנזותיאזפינים. התרופה משווקת בישראל בשם אנטומין והמבנה הכימי שלה דומה למולקולה לוקסאפין (Loxapine).

שימושים רפואיים
קלוטיאפין משמשת בעיקר לטיפול בסכיזופרניה, במאניה, בפסיכוזה שמקורה בשימוש בתרופות או סמים ובמחלות נפש נוספות המלוות בפסיכוזה. בזכות השפעתה המרדימה החזקה, התרופה משמשת פעמים רבות גם להרגעה והקלה במצבים פסיכוטיים אקוטיים, במצבי חרדה חריפים ובאגיטציה חריפה או התנהגות אלימה.

תופעות לוואי
בדומה לשאר התרופות האנטי-פסיכוטיות, לקלוטיאפין תופעות לוואי רבות. תופעות הלוואי השכיחות ביותר של התרופה כוללות טשטוש ראייה, נמנום, קשיים במתן שתן, יובש בפה, סחרחורות והפרעות שונות בתפקוד המיני. במקרים נדירים התרופה עלולה לגרום לצהבת ולטרדיב דיסקינזיה.

קישורים חיצוניים

הערות שוליים

תרופות אנטי-פסיכוטיות לא טיפוסיות